stanford-oval/wikipedia huggingface dataset:
เตตร้าไฮโดรแคนนาบินอล

| --- | --- |

ข้อมูลทางคลินิก
ชื่อทางการค้า: Marinol, Syndros
ชื่ออื่น: (6aR,10aR)-delta-9-Tetrahydrocannabinol; (−)-trans-Δ9-Tetrahydrocannabinol; THC
ข้อมูลทะเบียนยา:  TH Ya&You: Dronabinol  US FDA: Dronabinol 
ระดับความเสี่ยงต่อทารกในครรภ์:  US: C (ยังไม่ชี้ขาด)   
Dependenceliability: 8–10% (ความเสี่ยงต่ำ)
ช่องทางการรับยา: Oral, local/topical, transdermal, sublingual, inhaled
รหัส ATC: A04AD10 (WHO) 
กฏหมาย
สถานะตามกฏหมาย:  AU: Unscheduled: ACT,  Schedule 8 (ยาควบคุม)   CA: Unscheduled   DE: Dronabinol: Anlage III, Δ9-THC: II, other isomers and their stereochemical variants: I. (Does not apply to THC as part of cannabis, which is regulated separately, see Cannabis (drug))  UK: Class B   US:  Schedule II ในชือ Syndros และ Schedule III ในชื่อ Marinol 
ข้อมูลเภสัชจลนศาสตร์
ชีวประสิทธิผล: 10–35% (สูดดม), 6–20% (ปาก)
การจับกับโปรตีน: 97–99%
การเปลี่ยนแปลงยา: Mostly hepatic by CYP2C
ครึ่งชีวิตทางชีวภาพ: 1.6–59 h, 25–36 h (orally administered dronabinol)
การขับออก: 65–80% (อุจจาระ), 20–35% (ปัสสาวะ) ในฐานะกรดเมทาบอไลต์
ตัวบ่งชี้
 ชื่อตามระบบ IUPAC (6aR,10aR)-6,6,9-Trimethyl-3-pentyl-6a,7,8,10a-tetrahydro-6H-benzo[c]chromen-1-ol 
เลขทะเบียน CAS: 1972-08-3 Y
PubChem CID: 16078
IUPHAR/BPS: 2424
DrugBank: DB00470 Y
ChemSpider: 15266 Y
UNII: 7J8897W37S
ChEBI: CHEBI:66964 N
ChEMBL: CHEMBL465 Y
ECHA InfoCard: 100.153.676 
ข้อมูลทางกายภาพและเคมี
สูตร: C21H30O2
มวลต่อโมล: 314.469 g·mol−1
แบบจำลอง 3D (JSmol): Interactive image
การหมุนระนาบแสงโพลาไรซ์: −152° (เอทานอล)
จุดเดือด: 155–157°C @ 0.05mmHg, 157–160°C @ 0.05mmHg
การละลายในน้ำ: 0.0028 mg/mL (23 °C)
 SMILES CCCCCc1cc(c2c(c1)OC([C@H]3[C@H]2C=C(CC3)C)(C)C)O 
 InChI InChI=1S/C21H30O2/c1-5-6-7-8-15-12-18(22)20-16-11-14(2)9-10-17(16)21(3,4)23-19(20)13-15/h11-13,16-17,22H,5-10H2,1-4H3/t16-,17-/m1/s1 Y Key:CYQFCXCEBYINGO-IAGOWNOFSA-N Y 
  7Y (what is this?)  (verify)
 สารานุกรมเภสัชกรรม
เตตร้าไฮโดรแคนนาบินอล (อังกฤษ: Tetrahydrocannabinol) รู้จักกันในชื่อ THC หรือ Δ9-THC หรือ  Δ9-เตตร้าไฮโดรแคนนาบินอล (delta-9-tetrahydrocannabinol) หรือ  Δ1-
เตตร้าไฮโดรแคนนาบินอล หรือ โดรนาบินอล (dronabinol) เป็น สารที่มีฤทธ์ต่อจิตประสาท (psychoactive substance) ธรรมชาติพบใน พืชจำพวกกัญชา (Cannabis) แคนนาบิส ซาติวา (Cannabis sativa)  แคนนาบิส อินดิก้า (Cannabis indica)  ในรูปบริสุทธิ์เป็นของแข็งคล้ายแก้วในที่เย็น และจะเป็นของเหลวข้นเหนียวเมื่อโดนความร้อน  ละลายน้ำได้ช้า แต่จะละลายได้ดีใน เอตทานอล (ethanol) หรือ เฮกเซน (hexane)
เภสัชวิทยา

ในทางเภสัชวิทยา เตตร้าไฮโดรแคนนาบินอลออกฤทธ์โดยการเชื่อมกับ แคนนาบินอยด์ รีเซพเตอร์(cannabinoid receptor) CB1 ที่อยู่ในสมอง การค้นพบว่ามีแคนนาบินอยด์ รีเซพเตอร์ แสดงว่าร่างกายสามารถสร้างสารคล้ายเตตร้าไฮโดรแคนนาบินอลได้เอง (endogenous) ซึ่งเรียกว่าแคนนาบินอยด์ (cannabinoids) และสารแคนนาบินอยด์ที่ร่างกายสร้างคือ อะนันดาไมด์(anandamide) และสารใกล้เคียงกับมัน  คล้ายกับโอปิออยด์ ที่เหมือนสารประกอบในฝิ่นโอปิแอต ที่ร่างกายสร้างซึ่งได้แก่ เอ็นดอร์ฟิน (endorphins) เอนคีฟาลิน (enkephalins)และ ไดนอร์ฟิน (dynorphin)
ผลของเตตร้าไฮโดรแคนนาบินอลต่อร่างกายคือ
การผ่อนคลาย (relaxation)
ความรู้สึกสบาย,ความเคลิบเคลิ้ม (euphoria)
มีความรู้สึกตาหวานและคอแห้ง
ประสาทสัมผัสรับรสของอาหารได้ดีขึ้น
ร่างกายอ่อนเพลียเมื่อรับสารthcในปริมาณที่มาก
กระตุ้นให้อยากอาหาร
ดูเพิ่ม

Cannabinoids
HU-210
Medical marijuana
War on Drugs
Cannabis
THC Ministry
Cannabis rescheduling in the United States
Cannabidiol, an isomer of THC
แหล่งข้อมูลอื่น

Scientific American Marijuana research
THC-pharm, a German producer of THC for pharmacies.
Erowid Compounds found in Cannabis sativa.
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
มิกซีดีมา

| มิกซีดีมา |
| --- | --- |
ชื่ออื่น: Myxedema, Myxoedema

ผู้ป่วยด้วยภาวะฮอร์โมนไทรอยด์ต่ำรุนแรงแสดงอาการมิกซีดีมาที่ใบหน้า
สาขาวิชา: วิทยาต่อมไร้ท่อ
มิกซีดีมา (อังกฤษ: Myxedema) หรือปรากฏบัญญัติคำว่า การบวม น้ำคั่งอยู่ตามเยื่อต่าง ๆ; อาการบวมไปทั้งตัว; มิกซีดีมา; ต่อมไทรอยด์พร่อง; โรคต่อมธัยรอยด์หย่อนสมรรถภาพ; มิย์กซีดีมา เป็นคำที่ปรากฏใช้ทั่วไปกับภาวะฮอร์โมนไทรอยด์ต่ำรุนแรง อย่างไรก็ตาม ปรากฏใช้คำนี้เพื่ออธิบายความเปลี่ยนแปลงทางผิวหนังที่เกิดขึ้นในภาวะฮอร์โมนไทรอยด์สูง และที่พบ (ได้ยาก) ในกรณีปฏิทรรศน์ที่เกิดจากภาวะไทรอยด์ต่ำที่มีการสะสมของสารจำพวกมิวโคพอลีแซคคาไรด์ในชั้นเดอร์มิส ซึ่งทำให้เกิดการบวมเฉพาะบริเวณ หนึ่งในอาการแสดงของมิกซีดีมาที่ปรากฏในขาคือพรีทิเบียลมิกซีดีมา อาการเด่นของโรคเกรฟส์ โรคภูมิคุ้มกันตนเองที่ก่อให้เกิดภาวะฮอร์โมนไทรอยด์สูง มิกซีดีมาอาจปรากฏได้ในโรคอื่น ๆ ของภาวะฮอร์โมนไทรอยด์ต่ำแบบอื่น ๆ เช่น ไทรอยด์อักเสบฮาชิโมโตะ
คำว่า myxedema มาจาก μύξα แปลว่า 'เมือก' หรือ 'สารคล้ายสไลม์' และ ὁοίδημα แปลว่า "อักเสบ" บางทีอาจเรียกว่าการบวมแบบกดไม่บุ๋ม (nonpitting edema) เพื่อให้ตรงข้ามกับ การบวมแบบบุ๋ม
มิกซีดีมาปรากฏความชุกในผู้หญิงสูงกว่าในผู้ชาย
การวินิจฉัย

การวินิจฉัยมิกซีดีมามักจะทำด้วยเหตุผลทางคลินิกเพียงอย่างเดียว ลักษณะอาการคือ อ่อนแรง แพ้อากาศหนาว ความคิดและการเคลื่อนไหวร่างกายเชื่องช้า ผิวแห้งโดยเฉพาะบริเวณใบหน้า และเสียงแหบ ผลลัพธ์ของการทดสอบไทรอกซินในซีรั่มทั้งหมดและการทดสอบดัชนีไทรอกซินอิสระมักจะยืนยันการวินิจฉัยได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มิกซีดีมา
| --- | --- |
การจำแนกโรค: DICD-10: E03.9 ICD-9-CM: 244.9 MeSH: D009230 DiseasesDB: 6558
ทรัพยากรภายนอก: MedlinePlus: 000353 eMedicine: med/1581 derm/347
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ
FastCGI

FastCGI เป็นหนึ่งในข้อกำหนดส่วนต่อประสานสำหรับการรันโปรแกรมผู้ใช้บนเว็บเซิร์ฟเวอร์ ได้รับการพัฒนาในช่วงกลางทศวรรษ 1990 โดยบริษัท Open Market เพื่อแก้ไขปัญหาโปรแกรมต่อประสานร่วมสำหรับเกตเวย์ โดยข้อกำหนดของ FastCGI ได้เปิดเผยต่อสาธารณะ
เว็บเซิร์ฟเวอร์ที่ใช้ FastCGI

Apache HTTP Server
Caddy
Cherokee [en]
Hiawatha [en]
Jetty
Kerio WebSTAR [en]
Lighttpd
LiteSpeed Web Server [en]
Microsoft IIS
nginx
NaviServer [en]
Oracle iPlanet Web Server
OpenBSD
Resin [en]
Roxen [en]
ShimmerCat [en]
Zeus Web Server [en]
วัดพระแท่นดงรังวรวิหาร

| วัดพระแท่นดงรังวรวิหาร |
| --- | --- |
พระอุโบสถวัดพระแท่นดงรัง

ชื่อสามัญ: วัดพระแท่นดงรัง
ที่ตั้ง: อำเภอท่ามะกา จังหวัดกาญจนบุรี
ประเภท: พระอารามหลวงชั้นตรี ชนิดวรวิหาร
นิกาย: เถรวาท มหานิกาย
เจ้าอาวาส: พระราชวิสุทธาภรณ์ (ทองดำ อิฏฺฐาสโภ ป.ธ.๖)
ความพิเศษ: ประดิษฐานพระแท่นดงรัง
 สถานีย่อยพระพุทธศาสนา
วัดพระแท่นดงรัง เป็นพระอารามหลวงชั้นตรี ชนิดวรวิหาร ตั้งอยู่ในเขตอำเภอท่ามะกา จังหวัดกาญจนบุรี ประดิษฐาน “พระแท่นดงรัง” ลักษณะเป็นหินขนาดใหญ่ ราบคล้ายเตียง ในสมัยก่อนผู้คนเชื่อกันว่าเป็นพระแท่นที่พระพุทธเจ้าเสด็จดับขันธปรินิพพาน ต่อมาเมื่อความรู้และข้อเท็จจริงที่ระบุชัดเจนว่าเสด็จดับขันธปรินิพพาน ณ สาลวโนทยาน ในประเทศอินเดีย ลักษณะความเชื่อจึงเป็นการจำลองสถานที่ปรินิพพานไว้แทน นอกจากนี้ภายในวัดยังมีสถานที่จำลองฉากการปรินิพพาน เช่น เขาถวายพระเพลิง จำลองสถานที่ถวายพระเพลิงพระศพพระพุทธองค์ตั้งอยู่บนยอดเขาสูง 55 เมตร ไม่ปรากฏแน่ชัดว่าวัดพระแท่นดงรังก่อสร้างขึ้นเมื่อไร และก่อสร้างขึ้นโดยใคร แต่สันนิษฐานส่าก่อสร้างขึ้นในราวสมัยอยุธยา เนื่องจากมีหลักฐานพระพุทธบาทจำลองไม้สลักประดับมุก ศิลปะช่างหลวงอยุธยาสมัยพระเจ้าบรมโกศ หลักฐานที่เก่าแก่ที่สุดที่มีการกล่าวถึงพระแท่นดงรังปรากฏในนิราศพระแท่นดงรัง ปี 2376 ของสามเณรกลั่นที่เดินทางไปนมัสการพระแท่นดงรังพร้อมสุนทรภู่ วัดพระแท่นดงรังได้รับการอุปถัมภ์ในพระบรมวงศานุวงศ์โดยดีมาตลอด นับตั้งแต่พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้มีการบูรณะวัดขึ้น พระเจ้าอยู่หัวทุกรัชกาลนับจากนั้นล้วนเคยเสด็จพระราชดำเนินมายังวัดพระแท่นดงรัง และได้รับพระมหากรุณาธิคุณยวัดขึ้นเป็นพระอารามหลวงชั้นตรี ชนิดวรวิหารในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อเฉลิมพระเกียรติเนื่องในพระราชพิธีสถาปนาสมเด็จสมเด็จพระบรมโอรสาธิราชฯ สยามมกุฎราชกุมาร เมื่อวันที่ 28 ธันวาคม พ.ศ. 2515
สุจิตต์ วงศ์เทศ นักประวัติศาสตร์ เคยให้ความเห็นว่าพระแท่นดงรังมาจากคติการบูชาหินขนาดใหญ่ของคนในสมัยโบราณ เมื่อมีแนวคิดในพระพุทธศาสนาแผ่ขยายเข้ามาจึงทำให้ความเชื่อถูกกลั่นและเปลี่ยนไปเป็นความเชื่อที่เกี่ยวกับพระพุทธเจ้าแทน
ทีโนฟอรา

| ทีโนฟอรา ช่วงเวลาที่มีชีวิตอยู่: Cambrian–recent  PreꞒ Ꞓ O S D C P T J K Pg N      |
| --- | --- |

"สัตว์จำพวกทีโนฟอรา" จากหนังสือคุนสท์ฟอร์เมินแดร์นาทัวร์ของแอ็นสท์ เฮ็คเคิล ปี 1904

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
อาณาจักรย่อย:: ยูเมทาซัว Eumetazoa
ไฟลัม:: ทีโนฟอรา Ctenophora Eschscholtz, 1829

ชนิดต้นแบบ
Mnemiopsis leidyi 
ชั้น
 Tentaculata  Nuda  †Scleroctenophora
ทีโนฟอรา (ชื่อวิทยาศาสตร์: Ctenophora) เป็นไฟลัมหนึ่งของสัตว์ไม่มีกระดูกสันหลังพบตามชายฝั่งทะเล โครงสร้างคล้ายสัตว์ในไฟลัมไนดาเรียที่มีรูปร่างแบบกระดิ่งคว่ำ แต่ที่ต่างไปคือลำตัวเป็นทรงกลม มีด้านปากและด้านตรงข้ามปาก เทนทาเคิลไม่มีเข็มพิษ สืบพันธุ์แบบไม่แยกเพศ ปฏิสนธิภายนอก โดยไข่และสเปิร์มใช้ปากเป็นทางออก อยู่ในน้ำเค็มทั้งหมดว่ายน้ำอย่างอิสระ เคลื่อนที่โดยแผงหวี ได้แก่ หวีวุ้น
โดยสัตว์เหล่านี้มีลักษณะ
-ลำตัวโปรงใส
-เคลื่อนที่โดยอาศัยการพัดโบกของชิเลีย (cilia)
-มีเทนตาเคิล 2 เส้น
-รอบตัวแบ่งเป็น 8 ส่วน โดยมีแถบชิเลียยาว 8 แถว มีลักษณะคล้ายชี่หวี
น้ำมันปลา

น้ำมันที่ได้จากส่วนต่าง ๆ ของปลา
แคปซูลน้ำมันปลา
น้ำมันปลา หรือ น้ำมันตับปลา เป็นไขมันที่ได้จากส่วนต่าง ๆ ของปลาที่มีไขมันสูง
น้ำมันปลามีกรดไขมันโอเมกา-3, eicosapentaenoic acid (EPA) และ docosahexaenoic acid (DHA) ซึ่งล้วนเป็นสารตั้งต้นของ eicosanoid ที่พบว่า ลดการอักเสบในร่างกาย
และมีผลดีต่อสุขภาพอื่น ๆ เช่น เพื่อรักษาภาวะเลือดมีไตรกลีเซอไรด์สูง (hypertriglyceridemia) แม้คำโฆษณาว่าช่วยป้องกันกล้ามเนื้อหัวใจตายเหตุขาดเลือดหรือโรคหลอดเลือดสมองจะไม่มีหลักฐาน
มีการศึกษาน้ำมันปลาและกรดไขมันโอเมกา-3 เกี่ยวกับภาวะโรคอื่น ๆ มากมาย เช่น โรคซึมเศร้า
โรควิตกกังวล
มะเร็ง และโรคจุดภาพชัดของจอตาเสื่อม แต่ประโยชน์ที่ได้ก็ยังไม่สามารถยืนยัน
ปลาที่เป็นแหล่งน้ำมันจริง ๆ ไม่ได้ผลิตกรดไขมันโอเมกา-3 เอง แต่สะสมไขมันเมื่อกินสาหร่ายเซลล์เดียว (microalgae/microphyte) หรือปลาที่เป็นเหยื่อซึ่งได้สะสมกรดไขมันเอง
ปลาล่าเหยื่อที่มีไขมันสูง เช่น ฉลาม กระโทงดาบ ปลาทูน่าครีบยาว อาจมีกรดไขมันโอเมกา-3 สูง แต่เพราะเป็นสัตว์ล่าเหยื่อที่ยอดของโซ่อาหาร จึงอาจสะสมสารพิษต่าง ๆ จากสัตว์ที่กินต่อ ๆ กันเป็นลูกโซ่ผ่านกระบวนการ biomagnification
เพราะเหตุนี้ สำนักงานป้องกันสิ่งแวดล้อมสหรัฐ (USEPA) จึงแนะนำให้จำกัดทานปลาล่าเหยื่อบางอย่าง รวมทั้ง
ปลาทูน่าครีบยาว, ฉลาม, ปลาอินทรีสกุล Scomberomorus cavalla (king mackerel), ปลาในวงศ์ Malacanthidae (tilefish) และปลากระโทงดาบ โดยเฉพาะสำหรับหญิงวัยที่มีบุตรได้ เพราะปลามีสารปนเปื้อนเป็นพิษคือปรอทในระดับสูง
นอกจากนี้ ก็ยังมีสาร dioxin, PCB และ chlordane อีกด้วย
น้ำมันปลายังใช้เพื่อเพาะเลี้ยงสัตว์น้ำอีกด้วย
เช่น ในบรรดาน้ำมันปลาที่ใช้เป็นอาหารสัตว์น้ำ 50% ใช้เลี้ยงปลาแซลมอน
น้ำมันปลาน้ำจืดน้ำเค็มจะมี arachidonic acid, EPA และ DHA ในระดับต่าง ๆ กัน
สปีชีส์ต่าง ๆ จัดว่ามีมันน้อยจนถึงมีมันมาก และไขมันที่พบในเนื้ออาจอยู่ในพิสัย 0.7-15.5%
และยังมีผลต่อลิพิดในอวัยวะของร่างกายต่าง ๆ กันด้วย
งานศึกษาได้แสดงว่า การทานปลารวม ๆ หรือการได้กรดไขมันโอเมกา-3 (โดยประมาณ) จากปลาทั้งหมด ไม่สัมพันธ์กับความเข้มข้นของกรดไขมันโอเมกา-3 ในเลือด
แต่การทานปลามีไขมันสูงโดยเฉพาะวงศ์ปลาแซลมอน และการได้ EPA + DHA จากปลามีไขมันสูง จึงจะสัมพันธ์กับการเพิ่ม EPA + DHA ในเลือดอย่างสำคัญ
การใช้

แม้บ่อยครั้งจะวางตลาดขายเพื่อบริโภคเป็นส่วนของอาหารหรือเป็นอาหารเสริมในสังคมปัจจุบัน แต่น้ำมันปลาก็สามารถใช้ในกิจภายนอกอื่นได้ เช่น เป็นสารทำให้นุ่มและชุ่มชื้น,
เป็นขี้ผึ้ง/ครีม/น้ำมันทาภายนอกทั่วไป,
ใช้ในงานศิลป์ประดับร่างกาย
หรือใช้ทากันหนาวดังอ้าง
โภชนาการ

อาหารที่มี EPA และ DHA มากที่สุดก็คือปลาไขมันสูงในน้ำเย็น เช่น ปลาแซลมอน เฮร์ริง แมกเคอเรล กะตัก และซาร์ดีน
น้ำมันจากปลาเหล่านี้มีไขมันโอเมกา-3 ราว ๆ 7 เท่าของไขมันโอเมกา-6
ปลาไขมันสูงอื่น ๆ เช่น ทูน่า ก็มีกรดโอเมกา-3 ด้วยแต่น้อยกว่า
แม้จะเป็นแหล่งไขมันโอเมกา-3 แต่ปลาก็ไม่ได้สังเคราะห์ไขมันเอง
เพราะได้มาจากสาหร่าย (โดยเฉพาะสาหร่ายเซลล์เดียว) หรือแพลงก์ตอนในอาหาร
| ชื่อ | ชื่อสามัญอังกฤษ | กรัม |
| --- | --- | --- |
| ปลาเฮร์ริง ซาร์ดีน |  | 1.3-2 |
| ปลาแมกเคอเรลสเปน แมกเคอเรลแอตแลนติก แมกเคอเรลแปซิฟิก |  | 1.1-1.7 |
| ปลาแซลมอน |  | 1.1-1.9 |
| ปลาแฮลิบัต |  | 0.60-1.12 |
| ปลาทูน่า |  | 0.21-1.1 |
| ปลากระโทงดาบ | Swordfish | 0.97 |
| หอย Perna canaliculus | Greenshell/lipped mussels | 0.95 |
| ปลาวงศ์ Malacanthidae | Tilefish | 0.9 |
| ปลาทูน่ากระป๋องในน้ำ |  | 0.17-0.24 |
| ปลาสกุล Pollachius | Pollock | 0.45 |
| ปลาคอด |  | 0.15-0.24 |
| ปลาหนัง | Catfish | 0.22-0.3 |
| ปลาฟราวน์เดอร์ |  | 0.48 |
| ปลากะรัง | Grouper | 0.23 |
| ปลาอีโต้มอญ | Mahi mahi | 0.13 |
| ปลา Hoplostethus atlanticus | Orange roughy | 0.028 |
| ปลากลุ่มปลากะพงแดง | Red snapper | 0.29 |
| ปลาฉลาม |  | 0.83 |
| ปลาอินทรีสกุล Scomberomorus cavalla | King mackerel | 0.36 |
| ปลา Macruronus novaezelandiae | Hoki, blue grenadier | 0.41 |
| ปลา Rexea solandri | Silver gemfish | 0.40 |
| ปลาคอดตาน้ำเงิน | Blue eye cod | 0.31 |
| หอย Saccostrea glomerata | Sydney rock oyster | 0.30 |
| ปลาทูน่ากระป๋อง |  | 0.23 |
| ปลากะพงแดง | Snapper | 0.22 |
| ปลากะพงขาวในน้ำเกลือ | Barramundi | 0.100 |
| กุ้งกุลาดำ | Giant tiger prawn | 0.100 |
เพื่อเปรียบเทียบ ให้ดูระดับกรดโอเมกา-3 ในอาหารสามัญที่ไม่ใช่ปลา
| ชื่อ | ชื่อสามัญอังกฤษ | กรัม |
| --- | --- | --- |
| เมล็ดแฟลกซ์ | Flaxseeds | 19.55 |
| เมล็ดชีอา | Chia seeds | 14.8 |
| เมล็ดกัญชง | Hemp seeds | 7.4 |
| วอลนัต |  | 1.7 |
| ถั่วเหลือง |  | 1.1 |
| เนย |  | 0.27 |
| ไข่ใบใหญ่ |  | 0.109 |
| เนื้อแดงไขมันน้อย | Lean red meat | 0.031 |
| ไก่งวง | Turkey | 0.030 |
| ธัญพืช | Cereals, rice, pasta เป็นต้น | 0.00 |
| ผลไม้ |  | 0.00 |
| นมไม่พร่องไขมัน | regular milk | 0.00 |
| ขนมปังธรรมดา | regular bread | 0.00 |
| ผัก |  | 0.00 |
ผลต่อสุขภาพ > คำแนะนำต่าง ๆ

สมาคมหัวใจอเมริกัน (AHA) เขียนจดหมายปี 2009 แนะนำในเรื่องการแก้แนวทางอาหารของคนอเมริกันให้ทาน EPA และ DHA 250-500 มก./วัน
ซึ่งก็แก้อีกระหว่างปี 2015-2020
ซึ่งแนะนำให้ทานปลาหลายชนิดอย่างน้อย 227 กรัมต่ออาทิตย์ โดยให้มี EPA + DHA อย่างน้อย 250 มก./วัน[ต้องการอ้างอิง]
ส่วนองค์กรอาหารและยา (FDA) แนะนำไม่ให้ทาน EPA + DHA เกิน 3 กรัมต่อวันจากแหล่งทั้งหมด โดยไม่เกิน 2 กรัมต่อวันจากอาหารเสริม
ผลต่อสุขภาพ > มะเร็งต่อมลูกหมาก

ผลของการทานน้ำมันปลาต่อมะเร็งต่อมลูกหมากเป็นเรื่องยังไม่ยุติ
คืองานหนึ่งพบความเสี่ยงที่ลดลงเมื่อมีระดับ DPA (Docosapentaenoic acid) ในเลือดสูง
เทียบกับอีกงานหนึ่งที่พบความเสี่ยงเพิ่มสำหรับคนไข้มะเร็งต่อมลูกหมากที่โตเร็วกว่าปกติเมื่อมีระดับ EPA+DHA ในเลือดสูง
หลักฐานบางส่วนชี้ว่า ระดับกรดไขมันโอเมกา-3 สูงในเลือดสัมพันธ์กับความเสี่ยงมะเร็งต่อมลูกหมากที่สูงขึ้น
ผลต่อสุขภาพ > โรคหัวใจร่วมหลอดเลือด

หลักฐานไม่สนับสนุนข้ออ้างว่า อาหารเสริมคือน้ำมันปลาช่วยป้องกันกล้ามเนื้อหัวใจตายเหตุขาดเลือดหรือโรคหลอดเลือดสมอง
ในปี 2007 สมาคมหัวใจอเมริกัน (AHA) แนะนำให้ทานน้ำมันปลา 1 กรัมต่อวัน โดยทานปลาเองจะดีกว่า สำหรับคนไข้โรคหลอดเลือดเลี้ยงหัวใจ แต่เตือนหญิงมีครรภ์หรือเลี้ยงบุตรด้วยนมให้เลี่ยงทานปลาหลายอย่างรวมทั้งปลาแมกเคอเรล ฉลาม และกระโทงดาบ เพราะอาจมีสารปนเปื้อนคือปรอท
สถาบันสุขภาพแห่งชาติ (สหรัฐอเมริกา) บ่งเหตุ 3 อย่างแรกสุดที่แนะนำให้ทานน้ำมันปลาและกรดไขมันโอเมกา-3 จากแหล่งอื่น ๆ เหตุรวมทั้งมีไตรกลีเซอไรด์ในเลือดสูง (hypertriglyceridemia), เพื่อป้องกันโรคหัวใจร่วมหลอดเลือด และมีความดันโลหิตสูง
แล้วบ่งเหตุอีก 27 อย่างที่มีหลักฐานสนับสนุนน้อยกว่า
แล้วยังระบุความเป็นห่วงเรื่องความปลอดภัย คือ การทานกรดไขมันโอเมกา-3 สามกรัมต่อวันหรือมากกว่านั้นอาจเพิ่มความเสี่ยงเลือดออก แม้จะมีหลักฐานน้อยมากในเรื่องนี้ถ้าใช้ในขนาดน้อย
การทานน้ำมันปลา/กรดไขมันโอเมกา-3 มาก ๆ อาจเพิ่มความเสี่ยงโรคหลอดเลือดสมองโดยตกเลือด (hemorrhagic stroke)
มีหลักฐานบ้างว่า น้ำมันปลาอาจมีผลดีต่อหัวใจเต้นผิดจังหวะบางอย่าง
แต่งานวิเคราะห์อภิมานปี 2012 ก็ไม่พบผลที่มีนัยสำคัญ
งานวิเคราะห์อภิมานปี 2008 ไม่พบว่า อาหารเสริมคือน้ำมันปลามีผลป้องกันต่อคนไข้โรคหัวใจแบบหัวใจห้องล่างเสียจังหวะ (ventricular arrhythmia)
งานวิเคราะห์อภิมานปี 2012 ที่พิมพ์ในวารสารแพทย์ JAMA และตรวจดูงานศึกษา 20 งานรวมคนไข้ 68,680 คน พบว่า อาหารเสริมคือกรดไขมันโอเมกา-3 ไม่ลดความเสี่ยงตายทั่วไป ความเสี่ยงตายเพราะหัวใจ หรือความเสี่ยงกล้ามเนื้อหัวใจตายเหตุขาดเลือดหรือโรคหลอดเลือดสมอง
ผลต่อสุขภาพ > ความดันโลหิตสูง

มีงานทดลองในมนุษย์บ้างที่ได้สรุปว่า การทานกรดไขมันโอเมกา-3 ลดความดันโลหิตได้เล็กน้อย โดย DHA อาจมีประสิทธิภาพดีกว่า EPA
แต่เพราะกรดไขมันโอเมกา-3 อาจเพิ่มความเสี่ยงเลือดออก จึงควรปรึกษาแพทย์ก่อนจะทานอาหารเสริม
ผลต่อสุขภาพ > สุขภาพจิต

งานปริทัศน์เป็นระบบแบบคอเคลนปี 2008 พบว่าข้อมูลยังมีจำกัด
งานศึกษาหนึ่งที่เข้าเกณฑ์การปริทัศน์แสดงว่า กรดไขมันโอเมกา-3 มีประสิทธิผลเป็นการรักษาเสริม (adjunctive therapy) สำหรับคราวซึมเศร้า แต่ไม่มีผลต่อคราวคลั่ง/สุข (manic symptom) ในโรคอารมณ์สองขั้ว
ผู้ทำงานปริทัศน์เห็นว่า การเพิ่มงานทดลองแบบสุ่มและมีกลุ่มควบคุม (RCT) จำเป็นอย่างยิ่ง
งานวิเคราะห์อภิมานปี 2009 พบว่า คนไข้ที่ทานอาหารเสริมคือกรดไขมันโอเมกา-3 ที่มีอัตราส่วน EPA:DHA สูงกว่ามีอาการซึมเศร้าน้อยกว่า
งานศึกษาได้ให้หลักฐานว่า EPA อาจมีประสิทธิผลดีกว่า DHA เพื่อรักษาโรคซึมเศร้า
แต่งานวิเคราะห์ก็ได้สรุปว่า เพราะข้อจำกัดที่ได้ระบุเกี่ยวกับงานที่ตรวจ จึงต้องมีการทดลองแบบสุ่มขนาดใหญ่กว่าเพื่อยืนยันสิ่งที่พบเหล่านี้
งานวิเคราะห์อภิมานปี 2011 ที่ตรวจบทความของ PubMed เรื่องน้ำมันปลากับโรคซึมเศร้าระหว่างปี 1965-2010 พบว่า "ประสิทธิผลการรักษาที่พบเกือบทั้งหมดในงานวรรณกรรมที่ตีพิมพ์อาจมาจากความเอนเอียงในการตีพิมพ์"
งานวิเคราะห์อภิมานปี 2014 ที่ตรวจการทดลอง 11 งาน ซึ่งศึกษาคนไข้โรคซึมเศร้า (MDD) ตามเกณฑ์วินิจฉัยของคู่มือการวินิจฉัยและสถิติสำหรับความผิดปกติทางจิต (DSM) และการทดลอง 8 งานที่มีอาการซึมเศร้าแต่ไม่ได้วินิจฉัยว่าเป็น MDD พบประโยชน์ของกรดไขมันโอเมกา-3 เพื่อรักษาอย่างมีนัยสำคัญทางคลินิกเทียบกับยาหลอก
จึงสรุปว่า การใช้กรดไขมันโอเมกา-3 มีประสิทธิผลสำหรับคนไข้ที่ได้วินิจฉัยว่าเป็น MDD และคนไข้ที่มีอาการซึมเศร้าแม้ไม่ได้วินิจฉัยว่าเป็น MDD
ผลต่อสุขภาพ > โรคอัลไซเมอร์

งานวิเคราะห์อภิมานแบบคอเคลนปี 2012 ไม่พบผลป้องกันที่มีนัยสำคัญต่อการเสื่อมสมรรถภาพทางความคิดอ่าน/ทางประชาน (cognitive decline) สำหรับผู้มีอายุ 60 ปีหรือมากกว่าที่เริ่มทานกรดไขมันหลังถึงอายุ
นักวิจัยของงานให้สัมภาษณ์กับนิตยสารไทม์ว่า "ผลวิเคราะห์ของเราแสดงว่า ปัจจุบันยังไม่มีหลักฐานว่า อาหารเสริมคือกรดไขมันโอเมกา-3 มีประโยชน์ต่อความจำหรือสมาธิในเบื้องปลายแห่งชีวิต"
ผลต่อสุขภาพ > โรคสะเก็ดเงิน

อาหารที่เสริมด้วยน้ำมันตับปลาคอด (cod liver oil) มีประโยชน์ต่อโรคสะเก็ดเงิน
งานศึกษาที่ไม่มีกลุ่มควบคุมแสดงนัยว่า คนไข้โรคสะเก็ดเงินหรือคนไข้ข้ออักเสบที่เกิดกับสะเก็ดเงินอาจได้ประโยชน์จากน้ำมันปลาที่มี eicosapentaenoic acid (EPA) และ docosahexaenoic acid (DHA) มาก
ผลต่อสุขภาพ > การตั้งครรภ์

งานศึกษาบางงานรายงานว่ามีพัฒนาการทางประชานและการเคลื่อนไหว (psychomotor) ที่ดีกว่าของทารกอายุ 30 เดือนที่มารดาทานอาหารเสริมเป็นน้ำมันปลาในช่วง 4 เดือนแรกของการผลิตนม
อนึ่ง เด็ก 5 ขวบที่มารดาทานอาหารเสริมเป็น DHA ที่ได้จากสาหร่ายในช่วง 4 เดือนแรกที่ให้นมสอบได้คะแนนดีกว่าในเรื่องการใส่ใจอย่างต่อเนื่อง
ซึ่งแสดงว่า การได้ DHA ในวัยทารกต้น ๆ มีประโยชน์ระยะยาวต่อพัฒนาการทางประสาทบางอย่าง
นอกจากนั้น การทานน้ำมันปลาช่วงตั้งครรภ์อาจลดความไวแพ้อาหารที่สามัญในทารก และลดความชุกบวกความรุนแรงของโรคผิวหนังบางอย่างในช่วงปีแรกของชีวิต
ผลอาจยืนไปถึงช่วงวัยรุ่นคือลดความชุกและความรุนแรงของภาวะต่าง ๆ รวมทั้งผิวหนังอักเสบ (eczema) เยื่อจมูกอักเสบเหตุภูมิแพ้ และโรคหืด
ผลต่อสุขภาพ > Crohn's disease

งานทบทวนวรรณกรรมแบบคอเคลนปี 2014 พบอาศัยงานศึกษาขนาดใหญ่สองงานว่า อาหารเสริมคือน้ำมันปลาไม่ปรากฏกว่ามีประสิทธิผลธำรงระยะโรคสงบ (remission) ของ Crohn's disease
คุณภาพและปัญหาของอาหารเสริม

น้ำมันปลาเป็นอาหารเสริมที่สามัญ โดยมียอดขายถึง 976 ล้านเหรียญสหรัฐในปี 2009 (ประมาณ 33,500 ล้านบาท) ในสหรัฐประเทศเดียว
นักวิจัยอิสระได้พบปัญหาคุณภาพของอาหารเสริมที่มีน้ำมันปลาและน้ำมันสัตว์ทะเลอื่น ๆ
รวมทั้งสิ่งปนเปื้อน, การระบุค่า EPA และ DHA ที่ไม่ถูกต้อง, น้ำมันเสีย และปัญหาสูตรยา
คุณภาพและปัญหาของอาหารเสริม > สิ่งปนเปื้อน

ปลาอาจสะสมสารพิษต่าง ๆ รวมทั้งปรอท, dioxin และ PCB โดยน้ำมันปลาที่เสียก็อาจสร้างเปอร์ออกไซด์ (peroxide) เอง
แม้สิ่งปนเปื้อนจากจุลชีพ, โปรตีน, lysophospholipid, คอเลสเตอรอล และไขมันทรานส์ดูจะเสี่ยงน้อย
คุณภาพและปัญหาของอาหารเสริม > dioxin และ PCB

dioxin และ PCB อาจก่อมะเร็งแม้ได้รับเพียงแค่น้อย ๆ ในระยะยาว
สารเหล่านี้ปกติจะแยกวัดเป็นสองกลุ่ม คือ PCB ที่คล้าย dioxin และ PCB ทั้งหมด
แม้องค์กรอาหารและยาสหรัฐ (FDA) จะไม่ได้จำกัด PCB ในอาหารเสริม แต่องค์กร EPA และ DHA โลก (GOED) ก็ได้ตั้งแนวทางไม่ให้มี PCB คล้าย dioxin เกิน 3 พิโกกรัมต่อน้ำมันปลาแต่ละกรัม
ในปี 2012 มีการวัดค่า PCB จากตัวอย่างอาหารเสริมเป็นน้ำมันปลา 35 ตัวอย่าง
ซึ่งพบ PCB ปริมาณน้อย (trace) ในตัวอย่างทั้งหมด โดยตัวอย่าง 2 ตัวอย่างมีระดับเกินกำหนดของ GOED
แม้การได้รับ PCB ปริมาณน้อยจะเพิ่มปริมาณการได้รับสารทั้งหมด แต่บริษัท Consumerlab.com (ซึ่งตรวจสอบผลิตภัณฑ์อาหารและสุขภาพ และได้รายได้จากค่าสมาชิก โปรแกรมการรับรอง การอนุญาตให้ใช้ลิขสิทธิ์ การอนุญาตให้พิมพ์ใหม่ และการโฆษณา) ก็อ้างว่า ปริมาณที่พบในผลิตภัณฑ์ซึ่งตรวจสอบก็ยังน้อยกว่าที่พบในการทานปลาธรรมดาเพียงที่เดียวโดยน้อยกว่ามาก
คุณภาพและปัญหาของอาหารเสริม > การเสีย

น้ำมันปลาที่เสียอาจสร้างเปอร์ออกไซด์
งานศึกษาหนึ่งที่รัฐบาลนอร์เวย์จ้างทำสรุปว่า มีเรื่องน่าเป็นห่วงทางสุขภาพบางอย่างถ้าทานน้ำมันปลา/สัตว์ทะเลที่เหม็นหืนแล้ว (คือเกิดออกซิไดซ์แล้ว) โดยเฉพาะที่ทางเดินอาหาร แต่ก็ยังไม่มีข้อมูลพอเพื่อกำหนดความเสี่ยงโดยเฉพาะ ๆ 
ปริมาณที่เสียและการปนเปื้อนในอาหารเสริมจะขึ้นอยู่กับวัตถุดิบ กระบวนการสกัด กลั่น เพิ่มความเข้มข้น ใส่แคปซูล เก็บ และขนส่ง
ConsumerLab.com รายงานว่า พบผลิตภัณฑ์น้ำมันปลาที่เสียเป็นบางส่วน
คุณภาพและปัญหาของอาหารเสริม > ปริมาณ EPA และ DHA

ตามการทดสอบของ ConsumerLab ความเข้มข้นของ EPA และ DHA ในอาหารเสริมอาจอยู่ในระหว่าง 8-80% ของน้ำมันปลา
โดยขึ้นอยู่กับแหล่งกรดไขมันโอเมกา-3 กับการแปรรูป และส่วนผสมอื่น ๆ ในอาหารเสริม
รายงานปี 2012 อ้างว่า อาหารเสริม 4 ชนิดจาก 35 ชนิดที่ทดสอบมี
EPA หรือ DHA น้อยกว่าที่ติดป้าย และอาหารเสริม 3 ชนิดจาก 35 ชนิดมีมากกว่า
ส่วนรายงานปี 2010 อ้างว่า อาหารเสริมเป็นน้ำมันปลา 3 ชนิดจาก 24 ชนิดที่ทดสอบมี 
EPA และ/หรือ DHA น้อยกว่าที่ติดป้าย
แต่ความพร้อมใช้ทางชีวภาพ (bioavailability) ของ EPA และ DHA พบว่าสูงทั้งในแบบบรรจุเป็นแคปซูลหรือขายเป็นน้ำมัน
คุณภาพและปัญหาของอาหารเสริม > สูตร

น้ำมันปลาเป็นอาหารเสริมมีขายทั้งแบบแคปซูลและแบบน้ำ
แคปซูลบางอย่างเคลือบพิเศษ (enteric-coated) เพื่อให้ผ่านกระเพาะอาหารไปแล้วละลายในลำไส้เล็ก ซึ่งช่วยไม่ให้เกิดอาการอาหารไม่ย่อยหรือเรอเป็นกลิ่นปลา
แต่ผลิตภัณฑ์ที่ผลิตไม่ดีก็ยังมีโอกาสปล่อยส่วนผสมก่อนควร
ConsumerLab รายงานว่า อาหารเสริมแคปซูลซึ่งเคลือบพิเศษที่บริษัทได้ทดสอบ 1 ใน 24 อย่างปล่อยส่วนผสมก่อนควร
อันตราย

งานปริทัศน์เป็นระบบปี 2013 สรุปว่า โอกาสเกิดปัญหาในผู้สูงอายุที่ทานน้ำมันปลา 
อย่างแย่ที่สุดก็เพียงน้อยจนถึงปานกลาง และไม่น่าจะมีนัยสำคัญทางคลินิก
อันตราย > การทานมากสุด

องค์กรอาหารและยาสหรัฐแนะนำไม่ให้ผู้บริโภคทาน EPA และ DHA รวมกันเกิน 3 กรัมต่อวัน โดยไม่ควรได้เกิน 2 กรัมจากอาหารเสริม
แต่นี่ก็ไม่ได้เท่ากับน้ำมันปลา 3,000 มก.
ยาขนาด 1,000 mg ปกติจะมีกรดไขมันโอเมกา-3 แค่ 300 มก.
ยา 10 เม็ดจึงจะมีกรดไขมันโอเมกา-3 ถึง 3,000 มก.
แต่ตามองค์การความปลอดภัยอาหารยุโรป (EFSA) อาหารเสริมที่มี EPA และ DHA รวมกัน 5 กรัมไม่สร้างปัญหาความปลอดภัยแก่ผู้ใหญ่
งานศึกษาปี 1987 พบว่า ชาวอินูอิต (Inuits) ในกรีนแลนด์ที่มีสุขภาพดีได้ EPA โดยเฉลี่ย 5.7 กรัมต่อวัน ซึ่งมีผลหลายอย่างรวมทั้งเลือดออกนาน คือเลือดจับเป็นลิ่มช้า
อันตราย > วิตามิน

ตับและผลิตภัณฑ์ตับ (เช่น น้ำมันปลาคอด) ของปลาและสัตว์หลายอย่างอื่น ๆ (เช่น แมวน้ำและวาฬ) มีกรดไขมันโอเมกา-3 แต่ก็มีวิตามินเอในรูปแบบที่มีฤทธิ์ด้วย
และในระดับสูง วิตามินในรูปแบบนี้อาจมีอันตราย (เป็นภาวะวิตามินเอเกิน [Hypervitaminosis A])